ผมมีอะไรกับแฟน2วันติดกันแต่ทุกครั้งก็ใส่ถุงยาง แต่หลั่งในครับแต่กินยาคุมฉุกเฉินแล้วไปมีอะไรกันต่ออีกแบบนี้จะท้องไหมครับ
สวัสดีค่ะ การใส่ถุงยางอนามัย หากใช้อย่างถูกต้องกล่าวคือ ถุงยางไม่หมดอายุ ถุงยางไม่มีการฉีกขาดหรือรั่ว ใส่ตลอดการมีเพศสัมพันธ์ จัดเป็นวิธีการคุมกำเนิดที่มีประสิทธิภาพดีประมาณ 82-98% ขึ้นกับวิธีการใช้ ดังนั้นหากใช้ถุงยางอนามัยอย่างถูกต้องแล้ว ไม่มีความจำเป็นต้องใช้วิธีการคุมกำเนิดด้วยวิธีอื่นอีกข้อดีของการใช้ถุงยางอนามัยที่เหนือว่าการคุมกำเนิดแบบอื่นคือสามารถป้องกันโรคติดต่อทางเพศสัมพันธ์ได้ด้วย และไม่ต้องกินฮอร์โมนทำให้ไม่มีผลข้างเคียงเช่นคลื่นไส้ คัดเต้านม น้ำหนักเปลี่ยนแปลง ประจำเดือนมาผิดปกติ แต่อย่างไรก็ตามเป็นวิธีที่ต้องอาศัยผู้ใช้เป็นหลักว่าใช้อย่างถูกต้องเหมาะสมหรือไม่มีโอกาสตั้งครรภ์น้อยค่ะ อย่างที่แจ้งไปไม่มีความจำเป็นต้องกินยาคุมฉุกเฉินซ้ำแต่หากขณะใช้แล้วถุงยางฉีกขาดหรือรั่ว หรือน้ำอสุจิเล็ดลอดเข้าไปในช่องคลอด ควรปรึกษาเภสัชกรหรือแพทย์เพื่อรับประทานยาคุมกำเนิดฉุกเฉิน หรือให้คำแนะนำเรื่องการคุมกำเนิดด้วยวิธีอื่นๆที่มีประสิทธิภาพสูงและไม่ต้องใช้ความร่วมมือของผู้ใช้มาก เช่นการฉีดยาคุม การฝังยาคุมแทนค่ะ